তিনি বলেন, দেশের উত্তরাঞ্চল ও উত্তর-পশ্চিমাঞ্চলের যানবাহনের ঢাকার উত্তরাংশে প্রবেশ ও নির্গমন সহজ করার লক্ষ্যে বিরুলিয়া-আশুলিয়া মহাসড়ক ও বিরুলিয়া সেতু নির্মাণ করা হচ্ছে। যাত্রাবাড়ি-কাঁচপুর মহাসড়কের সাইনবোর্ড হতে চাষাড়া পর্যন্ত নারায়ণগঞ্জ সংযোগ সড়ক ৪ লেনে উন্নীতকরণ করা হবে। মূল ঢাকা মহানগরী বাইপাস করে মটরযান চলাচলের সুবিধার্থে গাবতলী-সোয়ারীঘাট বাঁধ মহাসড়ক উন্নয়ন প্রকল্প বাস্তবায়ন করা হচ্ছে।